M13/40
<s>Srednji tenk M 13/40 (Carro Armato M 13/40) razvijen je iz vozila M 11/39.</s><s>M 11/39 bilo je teško 11 tona i prvi put je upotrebljeno u severnoj Africi 1940. godine.</s><s>Ubrzo se pokazalo da je raspored naoružanja kod kojeg je top montiran u telo vozila, a mitraljezi u kupolu, neodgovarajući jer je top imao ograničen radijus pokretanja po horizontalnoj osi.</s>

<s>Zbog toga je odlučeno da se konstruiše slično vozilo sa drugačijim rasporedom naoružanja.</s><s>Novo vozilo, koje je imalo oznaku M 13/40, je imalo istu šasiju kao M 11/39 ali je telo tenka bilo drugačije.</s><s>Protivtenkovski top kalibra 47 mm bio je smešten u kupolu, zajedno sa spregnutim mitraljezom kalibra 8 mm dok su dva mitraljeza kalibra 8 mm smešteni u telo tenka.</s><s>Borbeni komplet je iznosio 104 granate kalibra 47 mm i 3.048 zrna kalibra 8 mm za mitraljeze.</s><s>Telo tenka bilo je sačinjeno od čeličnih ploča debljine od 6 mm do 42 mm spojenih zakivcima.</s><s>Vozač i mitraljezac bili su smešteni u prednjem delu tenka dok su komandir i poslužilac bili smešteni u kupoli.</s><s>Komandir je pored komandovanja morao da rukuje glavnim naoružanjem.</s>

<s>M 13/40 je prvi put upotrebljen u Severnoj Africi 1941. godine u pustinjskim uslovima što je za posledicu imalo česte kvarove.</s><s>Zbog toga je proizveden model M 14/41 koji je imao jači motor snage 145 KS opremljen specijalnim filterima koji su mu omogućavali rad u pustinjskim uslovima.</s><s>Poslednji model u seriji bio je M 15/42 koji je proizveden 1943. god.</s>

<s>Osobine 
 Zemlja: Italija
 Posada: 4 člana
 Naoružanje: top kalibra 47 mm; jedan spregnuti mitraljez kalibra 8 mm u kupoli, jedan protiv-avionski mitraljez kalibra 8 mm, dva mitraljeza kalibra 8 mm u telu tenka
 Oklop: maksimum 42 mm; minimum 6 mm
 Dimenzije: dužina 4.92 m, širina 2.2 m, visina 2.38 m
 Masa: 14.000 kg
 Motor: osmocilindrični motor snage 125 KS
 Brzina: 32 km/h na putu</s>

<s>Reference</s>

<s>Literatura</s>

<s></s>

<s>Italijanska vojna historija
Italija u Drugom svjetskom ratu
Tenkovi Drugog svjetskog rata</s>

